smcproject/ml-wiki-sentences huggingface dataset:
ഇഡ് സള്ളിവാൻ പ്രദർശനത്തെ തുടർന്ന് മറ്റ് ചില ടെലിവിഷൻ പരിപാടികളുടെ കരാറുകൾ കൂടി അദ്ദേഹത്തെ തേടിയെത്തി.
ദ മങ്കീസ്
1966 മുതൽ 1971 വരെയുള്ള കാലഘട്ടത്തിൽ ദ മങ്കീസ് എന്ന പോപ്-റോക്ക് സംഘത്തിലെ അംഗമായിരുന്നു.
ബീറ്റിൽസിന്റെ അമേരിക്കൻ പതിപ്പെന്ന നിലയിൽ ഉയർന്നു വന്ന മങ്കീസ് ജനഹൃദയങ്ങളിൽ സംഗീത ലഹരി പടർത്തി.  'ഐ വാണ്ണ ബി ഫ്രീ', 'ഡേ ഡ്രീം ബിലീവർ' ഉൾപ്പെടെയുള്ള മങ്കീസ് സംഘത്തിന്റെ മിക്ക ഗാനങ്ങളിലെയും മുഖ്യ ഗായകനായിരുന്നു ജോൺസ്.
1971-ൽ ഈ സംഘം ഔദ്യോഗികമായി പിരിച്ചു വിടപ്പെട്ടെങ്കിലും മങ്കീസ് സംഘാംഗങ്ങളിൽ ചിലരുമായി ചേർന്ന് ജോൺസ് പല സംഗീത ഉദ്യമങ്ങളും തുടർന്നു വന്നു.
മങ്കീസിന്റെ ശരിക്കുള്ള ഒരു പുന:സമാഗം തന്നെ സംഗീതപ്രേമികൾ പ്രതീക്ഷിച്ചിരുന്നു.
ഹൃദയാഘാതത്തെ തുടർന്ന് ഫ്ലോറിഡയിലെ സ്വവസതിയിൽ വെച്ച്  2012 ഫെബ്രുവരി 29-ന്  ഡേവി ജോൺസ് അന്തരിച്ചു അവലംബം
ഡേവിഗ് ചേസ് ഇംഗ്ലീഷ് വിലാസം https://ml.wikipedia.org/wiki/Daveigh_Chase
ഡേവിഗ് എലിസബത്ത് ചേസ് ( / d ə ˈ v eɪ / də- VAY ; ജനനം: 1990 ജൂലൈ 24) ഒരു അമേരിക്കൻ അഭിനേത്രി, ഗായിക, ഡബ്ബിംഗ് നടി, മോഡൽ എന്നീ നിലകളിൽ പ്രശസ്തയാണ്.
റിച്ചാർഡ് കെല്ലിയുടെ 'ഡോണീ ഡാർക്കോ' എന്ന ചിത്രത്തിലെ സാമന്താ ഡാർക്കോ എന്ന കഥാപാത്രമായി ആയി തെരഞ്ഞെടുക്കപ്പെടുന്നതിനുമുമ്പ് മുൻപ് ടെലിവിഷൻ പരിപാടികളിലെ ചെറു വേഷങ്ങളിലൂടെയാണ് അവർ അഭിനയരംഗത്തു ചുവടുറപ്പിക്കുന്നത്.
പിന്നീട് സ്റ്റുഡിയോ ഘിൽബിയുടെ ജപ്പാനീസ് ആനിമേറ്റഡ് ഫാൻറസി ചിത്രമായ സ്പൈറേറ്റഡ് ഏവേയുടെ  ഇംഗ്ലീഷ് മൊഴിമാറ്റ ചിത്രത്തിൽ ചിഹിരോ ഒഗിനോ എന്ന കഥാപാത്രത്തിനും ഡിസ്നിയുടെ ആനിമേറ്റഡ് ചിത്രമായ ലിലോ സ്റ്റിച്ചിലും തുടർന്ന് അതിൻറെ  വ്യാപാരാവകാശമുള്ള തുടർ ചിത്രത്തിലും ലിലോ പെലെകായ് എന്ന കഥാപാത്രത്തിനും ശബ്ദം നൽകിയിരുന്നു.
ഇതേത്തുടർന്ന് 2002 ൽ  " ദ റിംഗ് "  എന്ന ഹൊറർ ചിത്രത്തിൽ സമാറാ മോർഗൻ എന്ന കഥാപാത്രത്തിനു ജീവൻ നൽകി.
നെവാഡയിലെ ലാസ് വെഗാസിൽ ഡേവിഗ് എലിസബത്ത് ചേസ്-ച്വാവെല്ലിയർ എന്ന പേരിൽ ജനിച്ചു.
മാതാപിതാക്കളായ കാത്തി ചേസ്, ജോൺ ച്വാവെല്ലിയർ എന്നിവർ വേർപിരിഞ്ഞതിനുശേഷം അവർ തൻറെ പേര് ഡേവിഗ് എലിസബത്ത് ചേസ് എന്നാക്കി മാറ്റി.
ഓറിഗോണിലെ അൽബാനി യിലാണ് ചേസ് വളർന്നത്.
കലാരംഗം സിനിമ വർഷം പേര് വേഷം കുറിപ്പുകൾ 1999 ഹെർ മാരിഡ് ലവർ പേരക്കുട്ടി 2000 റോബേർസ് ഡെന്റിസ്റ്റിന്റെ മകൾ 2001 ഡോണീ ഡാർക്കോ സാമന്ത ഡാർക്കോ 2001 എ.ഐ. ആർട്ടിഫിഷ്യൽ ഇന്റലിജൻസ് കുട്ടി ഗായിക Deleted scenes 2001 സ്പിരിറ്റഡ് എവേ ചിഹിരോ Voice role (English version) 2002 ലിലോ സ്റ്റിച്ച് Lilo Pelekai Voice role 2002 ദ റിംഗ് Samara Morgan 2003 ഹൌണ്ടഡ് ലൈറ്റ്ഹൌസ് Annabel Short film 2003 കരോലിന Georgia Mirabeau (young) 2003 സൈലൻസ് Rachel Pressman 2003 സ്റ്റിച്ച്!
ദ മൂവി Lilo Pelekai Direct-to-video; voice role 2003 ബിതോവൻസ് 5ത് Sara Newton Direct-to-video 2005 ദ റിംഗ് ടു Samara Morgan Archive footage 2006 ലിറോയ് സ്റ്റിച്ച് Lilo Pelekai Voice role 2009 എസ്. ഡാർക്കോ Samantha Darko Direct-to-video 2010 ഇൻ ബിറ്റ്വീൻ ഡേസ് Kent Short film 2012 യെല്ലോ Mary (young) 2012 ലിറ്റിൽ റെഡ് വാഗൺ Kelley Bonner 2013 മാഡം ലെ ചാറ്റ് Klutzy Short film 2014 ജേക്കബ്‍ജോസെഫ്ഐമീ Aimee 2015 വൈൽഡ് ഇൻ ബ്ലൂ റേച്ചൽ 2016 ജാക്ക് ഗോസ് ഹോം ഷാന്റ 2016 അമേരിക്കൻ റൊമാൻസ് ക്രിസ്സി മാഡിസൺ 2017 റിംഗ്സ് സമാറാ മോർഗൻ (ഫ്ലാഷ്ബാക്ക്) Archive footage ടെലിവിഷൻ വർഷം പേര് വേഷം കുറിപ്പുകൾ 1998 Sabrina the Teenage Witch Little Girl Episode: "Christmas Amnesia" 1999 Michael Landon, The Father I Knew Shawna Landon (age 8) Television film 2000 Charmed Christina Larson (young) Episode: "Pardon My Past" 2000 The Practice Jennifer Wakefield Episode: "Appeal and Denial" 2000 ER Taylor Walker Episode: "The Greatest of Gifts" 2000 From Where I Sit Anna Television film 2000 Edgar MaCobb Presents Sally Television film 2001 Yes, Dear Brooke Episode: "The Big Snip" 2001 Lot, The The Lot Peggy Franklin Episode: "Kids" 2001 That's Life Mary-Ellen Episode: "Boo!" 2001 Touched by an Angel Heather Albright Episode: "Heaven's Portal" 2001 Inside Schwartz Randi Johnson Episode: "Comic Relief Pitcher" 2001 Say Uncle Lucy Janik Television film 2002 Family Law Jamie Garibaldi Episode: "Blood and Water" 2002 The Rats Amy Costello Television film 2003 Fillmore!
Joyce Summitt
Tracy Mabini Voice role; episode: "Of Slain Kings on Checkered Fields"
Voice role; episode: "Links in a Chain of Honor" 2003 Oliver Beene Joyce Main role, 23 episodes 2003–2006 Lilo Stitch: The Series Lilo Pelekai Victoria Lead role; voice role; 65 episodes
Voice role; episode: "Swapper" 2004 CSI: Crime Scene Investigation Tessa Press Episode: "Turn of the Screws" 2004 Cold Case Ariel Shuman Episode: "The Sleepover" 2006–2011 Big Love Rhonda Volmer Recurring role, 32 episodes 2007 Betsy's Kindergarten Adventures Betsy Lead role; voice role; 58 episodes 2008 Without a Trace Diana Reed Episode: "A Bend in the Road" 2009 Mercy Ashley Jeffries Episode: "I'm Not That Kind of Girl" 2015 Killer Crush Paige York Television film വീഡിയോ ഗെയിം വർഷം പേര് കഥാപാത്രം കുറിപ്പുകൾ 2016 Let It Die Kiwako Seto പുരസ്കാരങ്ങളും നാമനിർദ്ദേശങ്ങളും Year Nominated Work Award Category Result Refs 2002 Touched by an Angel Young Artist Awards Best Performance in a TV Drama Series: Guest Starring Young Actress നാമനിർദ്ദേശം 2003 The Ring Phoenix Film Critics Society Awards Best Performance by a Youth in a Leading or Supporting Role: Female നാമനിർദ്ദേശം MTV Movie Awards Best Villain വിജയിച്ചു Lilo Stitch Annie Awards Outstanding Voice Acting in an Animated Feature Production വിജയിച്ചു Phoenix Film Critics Society Awards Best Performance by a Youth in a Leading or Supporting Role: Female നാമനിർദ്ദേശം Young Artist Awards Best Performance in a Voice-Over Role: Age 10 or Under വിജയിച്ചു അവലംബം ↑ ↑ ↑ ↑ ↑
ഡേവിഡ് ആറ്റൻബറോ ഇംഗ്ലീഷ് വിലാസം https://ml.wikipedia.org/wiki/David_Attenborough
ഇംഗ്ലീഷ് നാച്ചുറലിസ്റ്റും ബ്രോഡ്കാസ്റ്ററുമാണ് ഡേവിഡ് ആറ്റൻബറോ Sir David Frederick Attenborough OM CH CVO CBE FRS ( UK : / ˈ æ t ən b ər ə / ;  born 8 May 1926) .
ഏറെ പ്രശസ്തമായ ബി.ബി.സി യിലെ ലൈഫ് പരമ്പര എഴുതി അവതരിപ്പിച്ചത് അദ്ദേഹമാണ്.
പ്രശസ്ത ബ്രിട്ടീഷ് സംവിധായകൻ റിച്ചാർഡ് ആറ്റൻബറോയുടെ സഹോദരനാണ് ഡേവിഡ്.
2002-ൽ നടന്ന ഒരു അഭിപ്രായ സർവേയിൽ അദ്ദേഹത്തെ മഹാന്മാരായ നൂറ് ബ്രിട്ടീഷുകാരിൽ ഒരാളായി തിരഞ്ഞെടുക്കുകയുണ്ടായി.
ബ്രിട്ടനിൽ അദ്ദേഹം ഒരു ദേശീയ നിധിയായി കരുതപ്പെടുന്നു.
കഴുത്തിനുതാഴെ വർണ്ണവിശറിയുള്ള   ഓന്ത് ഇനമായ സിറ്റാന ആറ്റൻബറോകി യെ ആദ്യമായി  കേരളത്തിൽ കണ്ടെത്തിയപ്പോൾ.
ആറ്റൻബറോയുടെ പേരാണ് നൽകിയിട്ടുള്ളത്.
2019 ലെ ഇന്ദിരാഗാന്ധി സമാധാന പുരസ്‌കാരത്തിന് അർഹനായി.
ഡേവിഡ് ഐസ്മാൻ
ഡേവിഡ് യാക്കോവ് ലെവിച്ച് ഐസ്മാൻ March 26, 1869 – September 26, 1922) റഷ്യൻ ജൂതനോവലിസ്റ്റും നാടകകൃത്തും ആയിരുന്നു.
ഉക്രൈനിലെ തീരപ്രദേശത്തെ പട്ടണമായ നിക്കോലയേവിലാണ് അദ്ദേഹം ജനിച്ചത്.
അദ്ദേഹത്തിന്റെ മൂത്ത സഹോദരന്മാർ വിപ്ലവപ്രവർത്തകരായിരുന്നു.
1896 ൽ ചിത്രരചനപഠിക്കാനായി അദ്ദേഹം പാരീസിൽ പോയി.
അദ്ദേഹവും തന്റെ ഭിഷഗ്വരയായ് തന്റെ ഭാര്യയുമായി ഫ്രാൻസിൽ താമസം തുടങ്ങി.
ഫ്രാൻസിൽ വച്ച് തന്റെ പ്രധാനരചനകളായ Foreign Land (1902) and The Countrymen (1903),എന്നിവ പ്രസിദ്ധീകരിച്ചു.
1902ൽ അദ്ദേഹം റഷ്യയിൽ തിരിച്ചു വന്നു.1910 വരെ അദ്ദേഹത്തിന്റെ കഥകളും നോവലുകളും വിവിധ പ്രസിദ്ധീകരനങ്ങളിൽ വന്നുകൊണ്ടിരുന്നു അദ്ദേഹത്തിന്റെ വിവിധ നാടകങ്ങൾ വേദിയിൽ അവതരിപ്പിക്കപ്പെട്ടു.
പിന്നിട് വന്ന രചനകൾ തിരസ്ക്കരിക്കപ്പെട്ടു.
ഇംഗ്ലിഷ് പരിഭാഷകൾ The Countrymen , from An Anthology of Jewish-Russian Literature: 1801-1953, Maxim Shrayer, M.E. Sharpe, 2007.
ഡേവിഡിയ ഇൻവോലുക്രേറ്റ ഇംഗ്ലീഷ് വിലാസം https://ml.wikipedia.org/wiki/Davidia_involucrata
Davidia involucrata - MHNT
നൈസ്സസീ കുടുംബത്തിലെ ഒരു ഇടത്തരം ഇലപൊഴിയും വൃക്ഷമാണ് ഡേവിഡിയ ഇൻവോലുക്രേറ്റ ( ഡവ്-ട്രീ , ഹാന്റ്‌കർച്ചീഫ് ട്രീ , പോക്കറ്റ് ഹാന്റ്കർച്ചീഫ് ട്രീ , ഗോസ്റ്റ് ട്രീ ).
ഈ സസ്യത്തിനെ മുൻപ് ഡോഗ്‌വുഡ് കുടുംബമായ കോർണേസീയിലെ ടുപ്പെലോയോടൊപ്പം ഉൾപ്പെടുത്തിയിരുന്നു.
ഇവ സ്വാഭാവികമായി തെക്ക് മധ്യ, തെക്ക് പടിഞ്ഞാറൻ ചൈന എന്നിവിടങ്ങളിൽ നിന്ന് ഹുബെ മുതൽ തെക്കൻ ഗാൻസു വരെയും തെക്ക് ഗ്വിഷോ, സിചുവാൻ, യുനാൻ വരെയും കാണപ്പെടുന്നു.
എന്നാൽ മറ്റു സ്ഥലങ്ങളിൽ ഇവ വ്യാപകമായി കൃഷിചെയ്യുന്നുണ്ട്.
ഈ സസ്യകുടുംബത്തിലെ ഒരേ ഒരു ഇനമാണിത്.
എന്നാൽ അവയുടെ ഇലകളിൽ അല്പം വ്യത്യാസമുള്ള രണ്ട് ഇനങ്ങൾ കാണപ്പെടുന്നുണ്ട്.
അവ അടിവശം നേർത്ത രോമമുള്ളതും രോമമില്ലാത്തതുമായ Davidia involucrata var.
involucrata , Davidia involucrata var.
vilmoriniana എന്നിവയാണ് .
രണ്ട് ഇനങ്ങൾക്കും വ്യത്യസ്ത ക്രോമസോം സംഖ്യകളുള്ളതിനാൽ ചില സസ്യശാസ്ത്രജ്ഞർ അവയെ വ്യത്യസ്ത ഇനങ്ങളായി കണക്കാക്കുന്നു.
20-25 മീറ്റർ ഉയരത്തിൽ വളരുന്ന ഇവ മിതമായ വേഗത്തിൽ വളരുന്ന ഒരിനമാണ്.
ഇലകൾക്ക് 10-20 സെന്റിമീറ്റർ നീളവും 7–15 സെന്റിമീറ്റർ വീതിയുമുണ്ട്.
ഇലകൾ അണ്ഡാകൃതി മുതൽ ഹൃദയാകൃതി വരെയുള്ള രൂപത്തിൽ കാണപ്പെടുന്നു.
ചിത്രശാല young tree in flower form bark leaves അവലംബം പുറം കണ്ണികൾ Media related to Davidia involucrata at Wikimedia Commons
താഴ്വര (ചലച്ചിത്രം)
ബി.ജോൺ സംവിധാനം ചെയ്ത് 2001 ൽ പ്രദർശനത്തിന് എത്തിയ ഒരു സോഫ്റ്റ്കോർ മലയാള ചലച്ചിത്രമാണ് താഴ്വര .
ഷക്കീല , നൗഷാദ് ,സലിം ബാബ തുടങ്ങിയവരാണ് ഈ ചിത്രത്തിൽ അഭിനയിച്ചിരിക്കുന്നത്.
സുഗന്ധി നൗഷാദ് ...
ചന്ദ്രു സലിം ബാവ
താഴ്‌വാരം (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Thazhvaram
ഭരതന്റെ സംവിധാനത്തിൽ മോഹൻലാൽ നായകനായി 1990 -ൽ പുറത്തിറങ്ങിയ മലയാളചലച്ചിത്രമാണ് താഴ്‌വാരം .
ചിത്രത്തിന്റെ രചന എം.ടി. വാസുദേവൻ നായരാണ് നിർവ്വഹിച്ചിരിക്കുന്നത്.
സുഹൃത്തുക്കളായിരുന്ന ബാലനും ( മോഹൻലാൽ ) രാജുവും ( സലിം ഘൗസ് ) തമ്മിലുള്ള പ്രതികാരമാണ് ചിത്രത്തിന്റെ ഇതിവൃത്തം.
ബാലൻ സ്വരൂക്കൂട്ടി വെച്ചിരുന്ന സമ്പാദ്യം ബാലന്റെ ഭാര്യയെ കൊലപ്പെടുത്തി രാജു സ്വർണ്ണമടക്കം കവർച്ച ചെയ്തു.
കൊലപാതകത്തിൽ ബാലൻ പ്രതിയായി ജയിലിലടക്കപ്പെടുന്നു.
ഇരുവരും ഒരുമിച്ചുള്ള ഒരു ബ്ലാക്ക് ആന്റ് വൈറ്റ് ചിത്രത്തിൽ നിന്നും കഠാര ഉപയോഗിച്ച് ബാലൻ രാജുവിന്റെ ചിത്രം വേർപെടുത്തിയെടുക്കുന്നിടത്താണ് ചിത്രം ആരംഭിക്കുന്നത്.
ബാലൻ രാജുവിനെ അന്വേഷിച്ച് ഒരു താഴ്വാര മേഖലയിൽ എത്തിച്ചേരുന്നു.
അവിടെ നാണുവിന്റെയും  ( ശങ്കരാടി ) ഏകമകൾ കൊച്ചൂട്ടിയുടെയും ( സുമലത ) ഭവനത്തിനു സമീപം ഒരു കൂരയിലായിരുന്നു രാജു വസിച്ചിരുന്നത്.
നാണുവിന്റെ മകൾക്ക് രാജുവിൽ നിന്നും ദുരനുഭവങ്ങൾ നേരിടേണ്ടി വരുന്നു.
ബാലൻ ഗ്രാമത്തിലെത്തി രാജുവിനെ കാണുകയും അവർ തമ്മിൽ ഏറ്റുമുട്ടുകയും ചെയ്യുന്നു.
ഏറ്റുമുട്ടലിൽ ബാലൻ പരാജയപ്പെടുന്നു.
എന്നാൽ പരിക്കുകളാൽ ബാലൻ അബോധാവസ്ഥയിൽ ഒറ്റപ്പെട്ടു കിടക്കുന്നിടത്തു നിന്നും കൊച്ചൂട്ടി ബാലനെ രക്ഷപ്പെടുത്തി തന്റെ ഭവനത്തിലെത്തിക്കുന്നു.
അവിടെ വരാന്തയിൽ ദുർബലശരീരത്താൽ അന്തിയുറങ്ങിയിരുന്ന ബാലന് പലതവണ രാജുവിൽ നിന്നും ആക്രമണം നേരിടേണ്ടി വരുന്നു.
രാജു നുണക്കഥ സൃഷ്ടിച്ച് നാണുവിനെ ബാലനിൽ നിന്നും അകറ്റുന്നു.
എന്നാൽ ബാലൻ തന്റെ കഥകൾ കൊച്ചൂട്ടിയെ അറിയിക്കുന്നു.
ബാലൻ രാജുവിനെ കീഴ്പ്പെടുത്തി കുടിലിൽ കിടത്തി തോട്ട കത്തിച്ചെറിഞ്ഞ് കൊലപ്പെടുത്തുന്നു.
ഒടുവിൽ തന്റെ പ്രതികാരം ലക്ഷ്യം കണ്ട് ബാലൻ അവിടെ നിന്നും നടന്നകലുന്നിടത്ത് ചിത്രം അവസാനിക്കുന്നു.
അഭിനേതാക്കൾ മോഹൻലാൽ – ബാലൻ സലിം ഘൗസ് – രാജു സുമലത – കൊച്ചൂട്ടി അഞ്ചു – രാജി ശങ്കരാടി – നാണു സംഗീതം
ചിത്രത്തിന്റെ പശ്ചാത്തലസംഗീതം ഒരുക്കിയിരിക്കുന്നത് ജോൺസൺ ആണ്.
കൈതപ്രം ദാമോദരൻ നമ്പൂതിരി രചിച്ച ഗാനത്തിന് ഭരതൻ സംഗീതം നൽകിയിരിക്കുന്നു.
കണ്ണെത്താ ദൂരം മറു തീരം...
- യേശുദാസ് അവലംബം പുറത്തേക്കുള്ള കണ്ണികൾ താഴ്‌വാരം ഇന്റർനെറ്റ് മൂവി ഡാറ്റാബേസിൽ മലയാളം മൂവീ ഡാറ്റാബേസിൽ
താഴൂർ ഭഗവതിക്ഷേത്രം
മധ്യതിരുവിതാംകൂറിലെ പ്രശസ്തമായ ഭഗവതിക്ഷേത്രമാണ് താഴൂർ.
വള്ളിക്കോട്, വാഴമുട്ടം കിഴക്ക്, വാഴമുട്ടം, മുള്ളനിക്കാട് എന്നീ നാലു കരകളിൽ നിന്നുള്ള തിരഞ്ഞെടുക്കപ്പെടുന്ന പ്രതിനിധികളാണ് ക്ഷേത്ര ഭരണം നടത്തുന്നത്.
നൂറ്റാണ്ടുകളുടെ പഴക്കമുള്ള ക്ഷേത്രം 2021ൽ പുനർനിർമിക്കുകയുണ്ടായി.
പത്തനംതിട്ടയിൽ നിന്ന് ആറ് കിലോമീറ്റർ അകലെയായി അച്ചൻകോവിലാറിന് തീരത്താണ് ക്ഷേത്രം സ്ഥിതി ചെയ്യുന്നത്‌ മധ്യതിരുവിതാംകൂറിലെ ചിദംബരം
മധ്യതിരുവിതാംകൂറിനെ ശില്പകലയിൽ അടയാളപ്പെടുത്തുന്ന ഭഗവതിക്ഷേത്രമാണ് താഴൂർ.
മധ്യതിരുവിതാംകൂറിലെ ചിദംബരം എന്ന ഖ്യാതി നേടിയ ക്ഷേത്രംകൂടിയാണ്.
പൂർണമായും കൃഷ്ണശിലയിലാണ് ക്ഷേത്രം നിർമിച്ചിരിക്കുന്നത്.
നാലമ്പലത്തിന് പുറത്തുള്ള പ്രദക്ഷിണ വഴിയിലടക്കം കൃഷ്ണശിലയാണ് പാകിയിരിക്കുന്നത്.
ക്ഷേത്ര ശ്രീകോവിൽ, നമസ്‌ക്കാര മണ്ഡപം, ചുറ്റമ്പലം, ബലിക്കൽപ്പുര, യക്ഷിയമ്പലം ഉൾപ്പെടെ ഏകദേശം 5600 ചതുരശ്ര അടി വിസ്തീർണമുണ്ട്.
ഇതോടെ മധ്യ തിരുവിതാംകൂറിലെ തന്നെ ശിൽപചാരുത നിറഞ്ഞ ക്ഷേത്രങ്ങളിൽ ഒന്നായി താഴൂർ മാറും.
തനതു കേരളീയ വാസ്തുവിദ്യാശൈലി പിന്തുടർന്നുള്ള ക്ഷേത്ര നവീകരണം നാല് വർഷം കൊണ്ടാണ് പൂർത്തിയാക്കിയത്.
ആറന്മുള വാസ്തുവിദ്യാഗുരുകുലത്തിലെ പ്രധാന അധ്യാപകനും സ്ഥപതിയുമായ എ. ബി. ശിവനാണ് ക്ഷേത്ര സമുച്ചയത്തിന്റെ രൂപകല്പനയും നേതൃത്വവും വഹിച്ചത്.
ക്ഷേത്ര സമർപ്പണം 2021 ജനുവരി 25ന് താഴമൺമഠം കണ്ഠരര് രാജീവരര് നിർവഹിച്ചു.
മേൽക്കൂരയുടെ തടിപ്പണികൾ തൃശൂർ ചേലക്കര സ്വദേശി സുരേഷ് മുത്താശാരിയും തടികളിലെ കൊത്തുപണികൾ തൃശൂർ സ്വദേശി സുധീർകുമാറും ശിലാനിർമിതികൾ തൃശിനാപ്പളളി സ്വദേശി ദ്വരൈരാജ് ആചാരി, മാർക്കണ്ഡേയൻ എന്നിവരുടെയും നേതൃത്വത്തിലാണ് പൂർത്തിയായത്.
ശ്രീകോവിലിലെ പഞ്ചവർഗതറ, വ്യാളിമുഖത്തോടുകൂടിയ സോപാനം, ചുമരുകളിലെ ഗണപതി, സരസ്വതി, ദേവതാസങ്കൽപങ്ങൾ എന്നിവ ആരേയും ആകർഷിക്കും.
ഇവിടെ ബാലകൂട ഉത്തരങ്ങളിലും ശിൽപകലയുടെ അപൂർവതകൾ കണ്ടറിയാം.
പഞ്ചദളഭൂതഗണ സങ്കൽപത്തോടെ തീർത്തിരിക്കുന്ന ഓവുകല്ലു പോലും നിർമാണത്തിലെ വ്യത്യസ്തത വിളിച്ചോതുന്നു.
നമസ്‌കാരമണ്ഡപത്തിന്റെ തൂണുകളിൽ സപ്തമാതൃക്കൾ, സപ്തകന്യകമാർ തുടങ്ങിയ ശില്പങ്ങൾ ഒരുക്കിയിട്ടുണ്ട്.
കല്ലിൽ കൊത്തിയ രൂപത്തിൽ സപ്തമാതൃക്കളെ ദർശിക്കാൻ കഴിയുന്ന ക്ഷേത്രങ്ങൾ മധ്യതിരുവിതാംകൂറിൽ വിരളം.
ഇതോടൊപ്പം പക്ഷിമാല, അഷ്ടലക്ഷ്മി ദേവതാസങ്കൽപങ്ങൾ, കഴുക്കോൽത്താടിയിൽ ആന, മച്ചിലെ മിഴിവേകുന്ന പണികൾ എന്നിവയൊക്കെ ശിൽപകലയിലെ സൂഷ്മത വ്യക്തമാക്കുന്നു.
ക്ഷേത്രത്തിലെ തൂണുകൾ പൂർണമായും ഒറ്റക്കല്ലിൽ തീർത്തതാണ്.
ഇതിൽ കാർത്തിക ദീപം തെളിയിക്കുന്ന ദീപകന്യകമാരെയും കാണാം.
ബലിക്കൽപ്പുരയുടെ പുറത്തുള്ള ചുവരുകളിൽ 51 അക്ഷരങ്ങളിലും നിറയുന്ന ദേവീമന്ത്ര രൂപങ്ങൾ കൊത്തിവെച്ചിട്ടുണ്ട്.
ഇത്തരത്തിലുള്ള അക്ഷരദേവതാ ശില്പങ്ങൾ കേരളത്തിലെ ക്ഷേത്രങ്ങളിൽ അത്യപൂർവമാണ്.
ബലിക്കൽപ്പുരയുടെ ചുമുരുകളിൽ കാണുന്ന വ്യാളിമുഖത്തോടുകൂടിയ ചാരുകാലുകൾ, മച്ചിലായി നവഗ്രഹങ്ങൾ, ദേവീഭാഗവതത്തിലെ ദേവിയുടെ ഉല്പത്തി എന്നിവയൊക്കെ ശില്പകലാ ചാരുതയിൽ ക്ഷേത്രത്തിന്റെ സ്ഥാനം ഉറപ്പിക്കുന്നു.
യക്ഷി അമ്പലത്തിലെ ഒറ്റകല്ലിൽ തീർത്ത ചങ്ങലയാണ് മറ്റൊരു അതിശയം.
ക്ഷേത്രത്തിലെ മണികിണറും മുഖ്യ ആകർഷണമാണ്.
പൂർണമായും പ്ലാവ്, തേക്ക്, ആഞ്ഞിലി എന്നിവയിലാണ് തടിപ്പണികൾ പൂർത്തിയാക്കിയിരിക്കുന്നത്.
മുൻവാതിൽ കട്ടളയുടെ മുകൾഭാഗത്തെ പടയണി, മറ്റു ദേവതാ സങ്കൽപങ്ങൾ, കതകുകളിലെയും സൂത്രപട്ടികയിലെയും ദേവീദേവ സങ്കല്പങ്ങൾ, വലിയമ്പലത്തിന്റ മുഖപ്പുകളിൽ ദേവതാ സങ്കൽപങ്ങൾ തുടങ്ങിയവ ദാരുശില്പകലയുടെ സൗന്ദര്യം വിളിച്ചോതുന്നവയാണ്.
( Learn how and when to remove this message ) പടയണി
കുംഭമാസത്തിലെ ഭരണി നാളിലെ ഇവിടുത്തെ പ്രശസ്തമായ പടയണി.
മധ്യ തിരുവിതാംകൂറിൽ ഏറ്റവും കൂടുതൽ വഴിപാട് കോലങ്ങൾ അണിനിരക്കുന്ന ക്ഷേത്രംകൂടിയാണ് ഇത്.
നൂറിലധികം കോലങ്ങളാണ് ഈ ഒരു ദിവസം മാത്രം ക്ഷേത്രത്തിലേക്ക് എഴുന്നെള്ളിക്കുന്നത്.
വീടുകളിൽ ഒരുങ്ങുന്ന കോലങ്ങൾ വലിയ ആഘോഷമായാണ് ക്ഷേത്രത്തിലേക്ക് വരവേൽക്കുന്നത്.
താഴൂര് അമ്മയുടെ മൂത്ത ജേഷ്ഠത്തി സങ്കല്പം ആയ കടമ്മനിട്ട കാവിലമ്മയുടെ പടയണിക്കാരൻ, ആശാനും ശിഷ്യരും
(കടമ്മനിട്ട ഗോത്രകലാകളരി)  താഴുർ പടയണി അവതരിപ്പിക്കുന്ന.
ത ് കളരിയുടെ സഹകരണത്തിൽ ശ്രീഭദ്ര പടയണി സംഘം താഴൂർ എന്ന കളരിയും രൂപീകരിച്ചിട്ടുണ്ട്.
താഴൂരമ്മയുമായി ബന്ധപ്പെട്ട് വ്യത്യസ്തങ്ങളായ പല വിശ്വാസങ്ങളാണ് പ്രചാരത്തിലുള്ളത്.
വള്ളിക്കോട് തൃക്കോവിൽ ഭഗവാന്റെ സഹോദരിയാണ് താഴൂരമ്മ എന്നതാണ് അതിലൊന്ന്.
മറ്റൊരു സഹോദരനാണ് കൊടുന്തറ ഭഗവാൻ.
സഹോദരിയാണ് വലഞ്ചുഴി അമ്മ.
തൃക്കോവിലപ്പന്റെ ഉത്സവത്തിന് അമ്മ കാണാനെത്തും.
വിഷുനാളിൽ പെങ്ങളായ വലഞ്ചുഴി അമ്മയേയും കൂട്ടി കൊടുന്തറയിലെത്തും.
തൃക്കോവിലപ്പൻ താഴൂരമ്മയുടെ സഹോദരിയായതിനു പിന്നിലും ചില വിശ്വാസങ്ങളുണ്ട്്.
തൃക്കോവിലപ്പനെ സേവിക്കുന്ന ഒരു പെൺകുട്ടി ഉണ്ടായിരുന്നു.
ഒരിക്കൽ അവളെന്തോ അശുദ്ധി വരുത്തിയത്രെ.
കോപിഷ്ഠനായ ഭഗവാൻ അവളെ 'താഴെയുള്ള ഊരിലേക്ക്'(പ്രദേശത്തേക്ക്്) വലിച്ചെറിഞ്ഞു.
പിന്നീട് പത്മനാഭ സ്വാമിതന്നെ അവൾക്ക് ഇരിപ്പിടമൊരുക്കിയെന്നും ആ ഭഗവതിയാണ് താഴൂരമ്മ എന്നുമാണ് വിശ്വാസം.
താഴെയുള്ള ഊരിലെ അമ്മയാണ് താഴൂരമ്മയായത് എന്നു പറയുന്നു.
ടിപ്പുവിന്റെ പടയോട്ടകാലത്ത് പാലക്കാട്ടുള്ള ഒരു മനയിൽ നിന്നും ഓടിയെത്തിയ രണ്ട് അന്തർജനങ്ങൾ അഭയം തേടി എത്തിയെന്നും അതിൽ ഒരാൾ താഴൂരമ്മയാണെന്നും അടുത്തയാൾ വലംഞ്ചുഴിയമ്മയായെന്നും മറ്റൊരു വിശ്വാസം.
മലയാലപ്പുഴ അമ്മയും കടമ്മനിട്ട കാവിലമ്മയും ഇവരുടെ ജേഷ്ട്ട സഹോദരികളാണ് മുവരും പിന്നീട് മലയാലപ്പുഴ ഭഗവതിയോട് "വാളും വട്ടകയും നീ എടുത്തോളൂ പാളയും പച്ചയും ഞങ്ങൾക്ക് മതി" എന്ന്പറഞ്ഞു ശാന്താ    സ്വരുപിണിയായി പിണങ്ങിയാതായ ഐതിഹ്യവും ഉണ്ട്.
ക്ഷേത്രവുമായി ബന്ധപ്പെട്ട വാർത്തകളും വിവരങ്ങളും
മധ്യതിരുവിതാംകൂറിലെ ചിദംബരം (വീഡിയോ): https://www.youtube.com/watch?v=yhzq3-yX9LA t=180s
താഴൂർ വിശ്വാസങ്ങളും കഥകളും (വീഡിയോ): https://www.youtube.com/watch?v=tIE65dWMRz8 t=86s
ചിദംബര വഴിയേ താഴൂർ (മനോരമ, വീഡിയോ) : https://www.manoramaonline.com/videos/news/special-stories/2021/01/23/thazhoor-temple.html
താഴൂർ ഭഗവതിക്ഷേത്രത്തിലെ പുന: പ്രതിഷ്ഠാ ചടങ്ങുകൾ: https://www.youtube.com/watch?v=_ctdM2EwxiA t=2869s
താഴൂർ ഭഗവതിക്ഷേത്രത്തിലെ അക്ഷരദേവത ശിൽപങ്ങൾ (മാത്യഭൂമി) : https://www.youtube.com/watch?v=4htts6PsZbw
കൃഷ്ണശിലാപാളികളി‍ൽ നിറവോടെ താഴൂർ ഭഗവതി ക്ഷേത്രപ്പെരുമ: https://www.manoramaonline.com/news/latest-news/2021/01/23/thazhoor-bhagavathy-temple.html
താഴൂർ ഭഗവതിക്ഷേത്രത്തിലെ പുന: പ്രതിഷ്ഠ ചിത്രങ്ങൾ (മലയാള മനോരമ ഫോട്ടോഗ്രാഫർ നിഖിൽരാജ് പകർത്തിയത്): https://www.manoramaonline.com/reporterscorner/pathanamthitta/2021/01/25/thazhoor-prathishta.html
താഴെപ്പടി
കേരളത്തിലെ മലപ്പുറം ജില്ലയിലെ തിരൂർ താലൂക്കിലെ മാറാക്കര ഗ്രാമപഞ്ചായത്തിലെ ഒന്നാം വാർഡിലെ കോട്ടക്കൽ നഗരസഭയോട് ചേർന്നു നിൽക്കുന്ന ഒരു ചെറിയ പ്രദേശമാണ് താഴെപ്പടി .
ആദ്യകാലം  കട്ടപ്പടി എന്ന പേരിലായിരുന്നു അറിയപ്പെട്ടിരുന്നത്.
ഇന്ന് താഴെപ്പടി എന്ന പേരിൽ ഈ സ്ഥലം അറിയപ്പെടുന്നു.
കോട്ടക്കൽ നഗരസഭയുടെ കീഴിൽ നിൽക്കുന്ന പുരാതന സ്കൂൾ ആകുന്ന എ എം എൽ പി സ്കൂൾ( തൗക്കത്ത് സ്കൂൾ) നിലനിൽക്കുന്നത് ഇവിടെയാണ്.
താഴെക്കാട് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2019 ജനുവരി മുതൽ തുടരുന്നു.
തൃശ്ശൂർ ജില്ലയിലെ ആളൂർ ഗ്രാമപഞ്ചായത്തു പരിധിയിൽ വരുന്ന ഒരു വില്ലേജാണ് താഴെക്കാട് എന്ന പ്രദേശം,
താഴേക്കാട്ടു മന ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
(ജൂലൈ 2017) ദയവായി യോഗ്യങ്ങളായ സ്രോതസ്സുകളിൽ നിന്നുമുള്ള അവലംബങ്ങൾ ചേർത്ത് ലേഖനം മെച്ചപ്പെടുത്തുക .
കേരളത്തിലെ വ്യഖ്യാതമായ നംപൂതിരി ബ്രാഹ്മണ കുടുംബം.
വടക്കൻ കേരളത്തിലെ എററവും വലിയ ജന്മികുടുംബം.
പതിനെട്ടര ക്ഷേത്രങ്ങളും രണ്ട് സത്രങ്ങളും കഥകളിയോഗവും കുതിരപന്തിയും ഉണ്ടായിരുന്ന ഉഗ്രപ്രതാപികള്.
പരശു രാമനാല് സ്ഥാപിക്കപ്പെട്ട 32  നംപൂതിരിഗ്രാമങ്ങളില് ഏററവും വടക്കേയററത്തെ ഗ്രാമമായ പയ്യന്നൂര് ഗ്രാമത്തിലെ 16 ഇല്ലങ്ങളില് പ്രൌഢി കൊണ്ടും സമ്പന്നത കൊണ്ടും മുന്നില് നില്കുന്ന കുടുംബം.
ആദ്യത്തെ ഗ്രാമക്കാര് അഥവാ പരശുരാമനാല് ആദ്യം കൊണ്ടുവരപ്പെട്ട ബ്രാഹ്മണര് എന്ന് അര്ത്ഥം വരുന്ന തരത്തില് തിരുമുന്പ് എന്ന സ്ഥാനപ്പേര് ഉപയൊഗിക്കുന്ന ഒരേയൊരു ഗ്രാമക്കാരാണ് പയ്യന്നൂര് ഗ്രാമം നംപൂതിരിമാര്.
ഈ 16 കുടുംബങ്ങള് ഒഴികെയുളളവരൊന്നും ഈ ഭാഗത്ത് നംപൂതിരിമാരല്ല, തുളു എംപ്രാംതിരിമാരാണ്.
പില്കാലത്ത് അവര് സ്വയം നംപൂതിരി നാമം ചേര്ത്ത് സ്വയം മാററുകയായിരുന്നു.
തളിപറമ്പിന് വടക്ക് നംപൂതിരി ഇല്ലങ്ങള് താഴക്കാട്ട് മന ഉള്പ്പടെ ഉളള ഈ പതിനാറ് മനകള് മാത്രമാണ് യഥാർഥത്തില്.
ഇവരുടെ ഗ്രാമക്ഷേത്രമാണ് പയ്യന്നൂർ സുബ്രഹ്മണ്യസ്വാമി ക്ഷേത്രം.
പരശുരാമഭക്തിയാല് ഇന്നും പരശുരാമശാസനങ്ങള് അതേ പടി അനുവർത്തിച്ചു വരുന്നു ഇവിടെ.
താഴമൺ മഠം ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( ഒക്ടോബർ 2018 ) ( Learn how and when to remove this message )
കേരളത്തിലെ സുപ്രസിദ്ധമായ ഒരു ബ്രാഹ്മണ തന്ത്രികുടുംബമാണ് താഴമൺ മഠം .
വിശ്വപ്രസിദ്ധമായ ശബരിമല ക്ഷേത്രത്തിലെ താന്ത്രികാവകാശം ഇവർക്കാണ്.
കൂടാതെ, ചെങ്ങന്നൂർ മഹാദേവക്ഷേത്രം , ഏറ്റുമാനൂർ മഹാദേവക്ഷേത്രം തുടങ്ങി വേറെയും ധാരാളം ക്ഷേത്രങ്ങളിൽ ഇവർക്ക് തന്ത്രാധികാരമുണ്ട്.
കേരളത്തിലെ ആദ്യ താന്ത്രിക കുടുംബങ്ങളിൽ ഒന്നാണിതെന്ന് വിശ്വസിയ്ക്കപ്പെടുന്നു.
ഈ കുടുംബത്തിലെ പുരുഷന്മാർ, 'കണ്ഠരര്' എന്ന സ്ഥാനപ്പേര് ഉപയോഗിച്ചുവരുന്നു.
ആലപ്പുഴ ജില്ലയിൽ ചെങ്ങന്നൂരടുത്തുള്ള മുണ്ടൻകാവിലാണ് മഠത്തിന്റെ ആസ്ഥാനം.
ആന്ധ്രയിൽനിന്നാണ് പന്തളം രാജകുടുംബം ക്ഷണിച്ചു കൊണ്ടുവന്നത് .
താന്ത്രികം  എന്നത് ഹിന്ദു മതത്തിന്റെ ആരാധന ക്രമവുമായിട്ട് ബന്ധപ്പെട്ട പ്രവൃത്തിയായാണ് ഹിന്ദുമതവിശ്വാസികൾ കണ്ടുവരുന്നത്.
ശബരിമലയിൽ കോടതിവിധിയനുസരിച്ച് യുവതികൾ കയറിയപ്പോൾ തന്ത്രി നടയടയ്ക്കുകയും ശുദ്ധിക്രിയ നടത്തുകയും ചെയ്തതു വിവാദമായിരുന്നു.
താഴൂർ ഭഗവതീക്ഷേത്രം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 ഏപ്രിൽ മുതൽ തുടരുന്നു.
പത്തനംതിട്ടജില്ലയിലെ വാഴമുട്ടത്ത് സ്ഥിതിചെയ്യുന്ന ഒരു ദേവീക്ഷേത്രം.
കുംഭഭരണിയാണ് ഇവിടത്തെ പ്രധാന ഉത്സവം.
കുംഭഭരണി നാളിൽ  ഇവിടെ നടക്കുന്ന കോലം എഴുന്നള്ളിപ്പും പടയണിയും പ്രസിദ്ധമാണ്
താഴേക്കോട് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Thazhekode_Gramapanchayath താഴെക്കോട് താഴെക്കോട് 10°57′00″N 76°18′58″E ﻿ / ﻿ 10.95°N 76.316°E ﻿ / 10.95; 76.316 ഭൂമിശാസ്ത്ര പ്രാധാന്യം ഗ്രാമപഞ്ചായത്ത് രാജ്യം ഇന്ത്യ സംസ്ഥാനം കേരളം ജില്ല മലപ്പുറം വില്ലേജ് താഴെക്കോട്,അരക്കുപറമ്പ് താലൂക്ക്‌ പെരിന്തൽമണ്ണ ബ്ലോക്ക് പെരിന്തൽമണ്ണ നിയമസഭാ മണ്ഡലം പെരിന്തൽമണ്ണ ലോകസഭാ മണ്ഡലം മലപ്പുറം ഭരണസ്ഥാപനങ്ങൾ പ്രസിഡന്റ് സോഫിയ ടീച്ചർ വൈസ് പ്രസിഡന്റ് സെക്രട്ടറി വിസ്തീർണ്ണം 45.03 ചതുരശ്ര കിലോമീറ്റർ വാർഡുകൾ 21 എണ്ണം ജനസംഖ്യ 37500 ജനസാന്ദ്രത 832.77/ ച.
മീ കോഡുകൾ • തപാൽ • ടെലിഫോൺ 679341 +04933 സമയമേഖല UTC +5:30 പ്രധാന ആകർഷണങ്ങൾ കൊടികുത്തിമല
മലപ്പുറത്ത് പെരിന്തൽമണ്ണ താലൂക്കിൽ പെരിന്തൽമണ്ണ ബ്ലോക്കിലുള്ള ഒരു ഗ്രാമപഞ്ചായത്താണ്‌ താഴേക്കോട് ഗ്രാമപഞ്ചായത്ത് .
NH966 -ൽ ഉള്ള ഒരു ചെറിയ ടൗൺ ആണ്‌ താഴേക്കോട് എങ്കിലും ഇതേ റോഡിൽ കുറച്ചപ്പുറത്തുള്ള കരിങ്കല്ലത്താണിയിലാണ് ‌ പഞ്ചായത്താസ്ഥാനം.
പെരിന്തൽമണ്ണയിൽനിന്നും 10 കി.
മീ അകലെയാണിത് സ്ഥിതിചെയ്യുന്നത്.
താഴെക്കോട്, അരക്കുപറമ്പ് എന്നീ വില്ലേജുകളിലായി വ്യാപിച്ചുകിടക്കുന്ന താഴെക്കോട് ഗ്രാമപഞ്ചായത്തിനു 45.03 ചതുരശ്ര കിലോമീറ്റർ വിസ്തീർണ്ണമുണ്ട്.
അരക്കുപറമ്പ് , താഴേക്കോട് , മേലാറ്റൂർ , കീഴാറ്റൂർ , ഭീമനാട് , കുന്തിപ്പുഴ എന്നീ സമീപപ്രദേശങ്ങൾ മഹാഭാരതവുമായി ബന്ധമുള്ളതാണെന്നു വിശ്വസികപ്പെടുന്നു.
ഇതിൽ അരക്കുപറമ്പിലാണ്‌ പാണ്ഡവർ അരക്കില്ലമുണ്ടാക്കിയതെന്നും കൗരവർ കത്തിച്ചപ്പോൾ താഴേക്കോട്ടുകൂടി ഗുഹാമാർഗ്ഗം രക്ഷപ്പെട്ടുവെന്നും ചിലരെങ്കിലും കരുതിപ്പോരുന്നു.
വള്ളുവനാട് രാജാക്കന്മാരുമായി ബന്ധപെടുത്തി താഴേക്കോടിന്റെ പടിഞ്ഞറുവശം വള്ളാംകുറിശ്ശി എന്നുമറിയപ്പെടുന്നു.
ഇവിടെ അധികം സ്ഥലവും പണ്ട് പള്ളശ്ശേരി മൂത്തമ്മൻ എന്ന നെടുങ്ങാടി കുടുംബക്കാരുടേതും ചെറിയ ജന്മിമാരുടേതുമായിരുന്നു.
വള്ളുവനാട് രാജാക്കന്മാരുടെ പതനത്തിനു ശേഷം ഇവിടുത്തെ അധികാരം മാറിമാറി വന്നു.
ഇപ്പോൾ ഇവിടെ പല പ്രസിദ്ധരും അല്ലാത്തവരുമായ മുസ്ലീം  ഹിന്ദു ജനങ്ങൾ വസിക്കുന്നു.
അധികം കുറവല്ലാത്തെ ക്രിസ്റ്റ്യാനികളും ഉണ്ട്.
കോഴിക്കോടിനെയും, പാലക്കാടിനെയും ബന്ധിപ്പിക്കുന്ന, നൂറ്റാണ്ടു പഴക്കമുള്ള റോഡ്, താഴെക്കോട് ഗ്രാമത്തിന്റെ വളർച്ചയിലെ നാഴികക്കല്ലാണ്.
ഈ വഴിയായിരുന്നു, പണ്ട് തമിഴ്നാടും മലബാറുമായുള്ള വ്യാപാരബന്ധം ഊട്ടിയുറപ്പിച്ചിരുന്നത്.
കരിങ്കല്ലത്താണി എന്ന സ്ഥലനാമത്തിൽ നിന്നു തന്നെ അറിയാം പഴയ കാലത്ത് ചുമട്ടുകാർക്ക് വിശ്രമിക്കാനായി കരിങ്കല്ലുകൊണ്ടുള്ള അത്താണി സ്ഥാപിച്ചിരുന്ന സ്ഥലമായിരുന്നു അതെന്ന്.
ഈ അത്താണി സ്ഥാപിച്ചത് കൊല്ലവർഷം 1055 മകരം 22(1879 ഡിസംബർ അല്ലെങ്കിൽ 1880 ജനുവരി) പനമണ്ണ കയറട്ട കിഴക്കേതിൽ പറങ്ങോടൻ നായർ എന്ന വ്യക്തിയായിരുന്നുവത്രെ.
മലപ്പുറം ജില്ലയുടെ തെക്കേ അറ്റത്തുള്ള പഞ്ചായത്താസ്ഥാനം കഴിഞ്ഞാൽ പാലക്കാട് ജില്ലയായി.
ഈ പഞ്ചായത്തിന്റെ അതിരുകൾ വടക്കുഭാഗത്ത് വെട്ടത്തൂർ പഞ്ചായത്തും , പെരിന്തൽമണ്ണ മുനിസിപ്പാലിറ്റിയും , പാലക്കാട് ജില്ലയിലെ അലനല്ലൂർ പഞ്ചായത്തും , കിഴക്കുഭാഗത്ത് പാലക്കാട് ജില്ലയിലെ തച്ചനാട്ടുകര , അലനല്ലൂർ , കോട്ടോപ്പാടം പഞ്ചായത്തുകളും , തെക്കുഭാഗത്ത് ആലിപ്പറമ്പ് പഞ്ചായത്തും , പാലക്കാട് ജില്ല യിലെ തച്ചനാട്ടുകര പഞ്ചായത്തും പടിഞ്ഞാറുഭാഗത്ത് പെരിന്തൽമണ്ണ മുനിസിപ്പാലിറ്റിയുമാണ്.
വാർഡുകൾ പാണമ്പി അമ്മിനിക്കാട് കാപ്പുമുഖം വെളളപ്പാറ മാട്ടറക്കൽ കുറ്റിപ്പുളി മാന്തോണികുന്ന് പുത്തൂർ കൊമ്പാക്കൽകുന്ന് കാഞ്ഞിരത്തടം ഓങ്ങോട് മാടാമ്പാറ നെല്ലിപ്പറമ്പ് കാപ്പുപറമ്പ് കരിങ്കല്ലത്താണി പൂവ്വത്താണി താഴെക്കോട് മുതിരമണ്ണ മരുതല അത്തിക്കൽ പാതാക്കര ഭൂമിശാസ്ത്രം
പഞ്ചായത്തിന്റെ വടക്കുഭാഗത്ത് തെക്കും ഉയരം കൂടിയ മലനിരകളും ഉയർന്ന കുന്നുകളുമാണ്.
അവയ്ക്കിടയിൽ അനേകം ചെറുകുന്നുകളും ഇടസ്ഥലങ്ങളിൽ ചെറു വിസ്തൃതിയിലുള്ള താഴ്വരകളും ഉണ്ട്.
പഞ്ചായത്തിന്റെ കിഴക്കൻ പ്രദേശങ്ങൾ പടിഞ്ഞാറിനെ അപേക്ഷിച്ച ഉയർന്നതാണ്.
ഭൂപ്രകൃതി അനുസരിച്ച് പഞ്ചായത്തിനെ കുന്നിൻമണ്ട, കുത്തനെയുള്ള ചെരിവ്, ഉയർന്ന സമതലം, ചെറിയ ചെരിവ്, സമതലം, താഴ്വര എന്നിങ്ങനെ ആറ് മേഖലകളായി തരം തിരിക്കാം.
ഏറ്റവും ഉയരം കൂടിയ പ്രദേശം സമുദ്രനിരപ്പിൽ നിന്നും രണ്ടായിരം അടി ഉയരത്തിൽ സ്ഥിതിചെയ്യുന്ന കൊടികുത്തി മലയാണ്.
ഉത്കൃഷ്ടമായ സാംസ്കാരികപാരമ്പര്യം കൈമുതലായുള്ള ഒരു ഗ്രാമമാണ് താഴേക്കോട്.
മലപ്പുറം പാലക്കാട് ജില്ലകളുടെ അതിർത്തിയിലാണ് ഈ പഞ്ചായത്ത് സ്ഥിതി ചെയ്യുന്നത്.
സാംസ്കാരിക ചരിത്രവും വിശേഷങ്ങളും
വട്ടപ്പറമ്പ് മഹല്ല് ജുമാമസ്ജിദ് ആണ് പഞ്ചായത്തു പ്രദേശത്തെ ആദ്യ മുസ്ളീംപള്ളി.
ഇവിടെനിന്നും 950 വർഷം മുമ്പ് രേഖപ്പെടുത്തപ്പെട്ട ചെമ്പുതകിടുകൾ കണ്ടെടുക്കപ്പെട്ടിട്ടുണ്ട്.
ഈ പ്രദേശത്തെ ഏറ്റവും പ്രാചീനമായ ഹൈന്ദവ ആരാധനാലയം അരക്കുപറമ്പിലെ ശ്രീതിരുനാരായണപുരം ശിവക്ഷേത്രമാണ്.
വളരെ ശതാബ്ദങ്ങൾക്കുമുമ്പ് കറുത്തേടത്ത് മന,മൂത്തേടത്ത് മന എന്നീ ഇപ്പോൾ ശേഷിച്ചിട്ടുള്ള രണ്ട് കുടുംബങ്ങൾ ഉൾപ്പെടെ 41 നമ്പൂതിരികുടുംബങ്ങളുടെ ഊരാഴ്മയിൽ ഉണ്ടാക്കിയതെന്നു പറയപ്പെടുന്ന ഈ  ക്ഷേത്രം ഇന്ന് ദേവസ്വംബോർഡിന്റെ കീഴിലാണ്‌.
താഴെക്കോട് പഞ്ചായത്തിലെ വിവിധമതജനാധിവാസത്തിനു സഹസ്രാബ്ദം പഴക്കമുണ്ടെന്നതിന് തെളിവാണിവ.
നേർച്ചയും, താലപ്പൊലിയും, പെരുന്നാളും, ഓണവും, വായനശാലാ വാർഷികങ്ങളുമെല്ലാം പഞ്ചായത്തിൽ സമുചിതം കൊണ്ടാടാറുണ്ട്.
ഇവയിൽ എടുത്തു പറയാവുന്ന ആഘോഷങ്ങൾ കമ്മുസ്സൂഫിജാറത്തിലുള്ള ആണ്ടു നേർച്ചയും, മാട്ടറക്കൽ ശ്രീസുബ്രഹ്മണ്യ സ്വാമി ക്ഷേത്രത്തിൽ നടക്കുന്ന താലപ്പൊലി മഹോത്സവവും, വെള്ളപ്പാറ ക്രിസ്ത്യൻ പള്ളി തിരുനാളുമാണ്.
ശൈവാരാധനയുമായി ബന്ധപ്പെട്ട അനുഷ്ഠാനങ്ങൾ വച്ചുപുലർത്തുന്ന, കുടുംബപരദേവതകളെ പ്രതിഷ്ഠിച്ചിട്ടുള്ള മണ്ഡപപുരകൾ ചില ഹൈന്ദവവീടുകളിലുണ്ട്.
ഭൂതവുംതിറയും, മുടിയാട്ടം, കോൽക്കളി, ചവിട്ടുകളി, അയ്യപ്പൻവിളക്ക്, കാക്കരശ്ശിനാടകം തുടങ്ങിയ പഴയ അനുഷ്ഠാനകലാരൂപങ്ങൾ ഇന്നും സംരക്ഷിക്കപ്പെടുന്നു.
1970-കളുടെ പകുതി വരെ കൃഷിയെ മാത്രം ആശ്രയിച്ചിരുന്ന ഇവിടുത്തെ ജനങ്ങളധികവും ഇന്ന് പ്രവാസികളാണ്‌.
സാമ്പത്തികരംഗത്ത് ഗൾഫ് പണത്തിന്റെ സ്വാധീനം വിദ്യാഭ്യാസ ആരോഗ്യരംഗങ്ങളിൽ പുരോഗതി ഉണ്ടാക്കിയിട്ടുണ്ട്.
പഞ്ചായത്തിൽ 12 വായനശാലകൾ പ്രവർത്തിക്കുന്നുണ്ട്.
ഇതിൽ മൂന്നെണ്ണം കേരള ഗ്രന്ഥശാലാ സംഘത്തോട് അഫിലീയേറ്റ് ചെയ്തു പ്രവർത്തിക്കുന്നു.
തൊഴിൽ/വ്യവസായം/ആരോഗ്യം/വിദ്യാഭ്യാസം
ഇവിടുത്തെ പ്രധാന തൊഴിൽ കൃഷിയാണ്.
നെല്ല്, വാഴ, റബ്ബർ, മരച്ചീനി, തെങ്ങ്, കുരുമുളക്, അടക്ക എന്നിവയാണ് പ്രധാന കൃഷിവിളകൾ.
ബാക്കിയുള്ളവരിലധികവും വ്യവസായങ്ങളും സ്ഥാപനങ്ങളിലെ ജോലികളുമായി കഴിയുന്നു.
വളരെ ഉയർന്ന നിലയിലുള്ളവർ മുതൽ കാട്ടിൽനിന്നും തേനും പഴങ്ങളും തിന്നും ശേഖരിച്ചും ജീവിക്കുന്ന ആദിവാസിവർഗ്ഗക്കാരും ഇവിടെ ഉണ്ട്.
എന്നിരുന്നലും ഇവിടേക്കൊഴുകുന്ന രൂപയുടെ പ്രധാനസ്രോതസ്സ് പ്രവാസികളാണ്‌.